## Program za polaganje ispita za provjeru stručnih znanja za dobivanje ovlaštenja za obavljanje poslova zastupanja odnosno posredovanja u osiguranju

### NN 62/2006 (2.6.2006.), Program za polaganje ispita za provjeru stručnih znanja za dobivanje ovlaštenja za obavljanje poslova zastupanja odnosno posredovanja u osiguranju

# HRVATSKA AGENCIJA ZA NADZOR FINANCIJSKIH USLUGA

**1512**

Na temelju članka 5. stavka 2. Pravilnika o uvjetima za stjeca­nje i provjeru
stručnih znanja potrebnih za dobivanje ovlaštenja za obavljanje poslova
zastupanja, odnosno posredovanja u osiguranju (»Narodne novine«, broj 45/06)
Hrvatska agencija za nadzor financijskih usluga donijela je na sjednici održanoj
25. svibnja 2006. godine

## PROGRAM

### ZA POLAGANJE ISPITA ZA PROVJERU STRUČNIH ZNANJA ZA DOBIVANJE OVLAŠTENJA ZA OBAVLJANJE POSLOVA ZASTUPANJA ODNOSNO POSREDOVANJA U OSIGURANJU

I.

Ovim programom uređuju se područja i način provjere stručnih znanja za
dobivanje ovlaštenja za obavljanje poslova zastupanja odnosno posredovanja u
osiguranju.

II.

Ispit za provjeru stručnih znanja za dobivanje ovlaštenja za obavljanje poslova
zastupanja odnosno posredovanja u osiguranju sastoji se od pismenog i usmenog
dijela.

III.

Područja provjere stručnih znanja za dobivanje ovlaštenja za obavljanje poslova
zastupanja odnosno posredovanja u osiguranju obuhvaćaju:
*III.1. Osnove osiguranja:*– osnovni pojmovi osiguranja
– osnove tržišta osiguranja
– pravo trgovačkih društava
– subjekti osiguranja i njihov pravni položaj
– skupine i vrste osiguranja
– informiranje ugovaratelja osiguranja
– financijsko poslovanje osiguravatelja
– tehničke pričuve i imovina osiguravatelja
– likvidacija šteta
– nadzor društava za osiguranje
– uloga zastupnika i posrednika u osiguranju;
*III.2. Životno osiguranje:*– vrste životnog osiguranja
– rizici životnog osiguranja
– subjekti životnog osiguranja
– pravo koje se odnosi na ugovor o životnom osiguranju
– financijski aspekt životnog osiguranja
– premija osiguranja
– osigurana svota
– osnove za izračun premije
– pričuve i imovina za pokriće pričuva
– osigurani slučaj
– reosiguranje;
*III.3. Neživotno osiguranje:*– vrste neživotnog osiguranja
– rizici neživotnog osiguranja
– predmet osiguranja
– načela neživotnog osiguranja
– pravo koje se odnosi na ugovor o imovinskom osiguranju
– premija osiguranja
– osigurana svota
– osnove za izračun premije
– naknada štete
– odgovornost za štetu
– osiguranje odgovornosti
– obvezna osiguranja u prometu
– suosiguranje
– reosiguranje;
*III.4. Zastupanje u osiguranju:*– zastupnik u osiguranju
– pravni položaj zastupnika u osiguranju
– subjekti zastupanja u osiguranju
– pravni položaj subjekata zastupanja u osiguranju
– obavljanje poslova zastupanja u osiguranju
– odgovornost zastupnika u osiguranju
– zahtjevi stranka (ugovaratelja osiguranja)
– informiranje ugovaratelju osiguranja
– zaštita stranaka (ugovaratelja osiguranja)
– registar zastupnika u osiguranju
– nadzor zastupnika, obrta i društava za zastupanje u osiguranju;
*III.5. Posredovanje u osiguranju:*– posrednik u osiguranju
– zahtjevi i uloga posrednika u osiguranju
– pravni položaj posrednika u osiguranju
– subjekti posredovanja u osiguranju
– pravni položaj subjekata posredovanja u osiguranju
– obavljanje poslova posredovanja u osiguranju
– odgovornost posrednika u osiguranju
– zahtjevi stranka (ugovaratelja osiguranja)
– informiranje ugovaratelja osiguranja
– zaštita stranaka (ugovaratelja osiguranja)
– registar posrednika u osiguranju
– nadzor posrednika i društava za posredovanje u osiguranju.

IV.

Ispit za provjeru stručnih znanja za dobivanje ovlaštenja za obavljanje poslova
zastupanja u osiguranju (dalje u tekstu: Ispit za zastupnika) može se polagati
za jedno od navedenih područja poslova zastupanja u osiguranju:
1. sve skupine osiguranja,
2. skupina životnih osiguranja,
3. skupina neživotnih osiguranja,
4. skupina neživotnih osiguranja u vrstama osiguranja – osiguranje od nezgode i
osiguranje od autoodgovornosti.
Ispit za zastupnika za sve skupine osiguranja obuhvaća provjeru stručnih znanja
iz područja utvrđenih podtočkama III.1., III.2., III.3. i III.4. navedenih u
točki III. ovoga Programa.
Ispit za zastupnika za skupinu životnih osiguranja obuhvaća provjeru stručnih
znanja iz područja utvrđenih podtočkama III.1., III.2., i III.4. navedenih u
točki III. ovoga Programa.
Ispit za zastupnika za skupinu neživotnih osiguranja obuhvaća provjeru stručnih
znanja iz područja utvrđenih podtočkama III.1., III.3. i III.4. navedenih u
točki III. ovoga Programa.
Ispit za zastupnika za skupinu neživotnih osiguranja u vrstama osiguranja –
osiguranje od nezgode i osiguranje od autoodgovornosti obuhvaća provjeru
stručnih znanja iz područja utvrđenih podtočkama III.1., III.3. i III.4.
navedenih u točki III. ovoga Programa samo u dijelu koji se odnosi na vrste
osiguranja od nezgode i osiguranje autoodgovornosti.

V.

Ispit za provjeru stručnih znanja za dobivanje ovlaštenja za obavljanje poslova
posredovanja u osiguranju (dalje u tekstu: Ispit za posrednika) može se polagati
samo za provjeru znanja u svim skupinama osiguranja.
Ispit za posrednika u osiguranju obuhvaća provjeru stručnih znanja iz područja
utvrđenih podtočkama III.1., III.2., III.3. i III.4. i III.5. navedenih u točki
III. ovoga Programa.

VI.

Literatura za stjecanje znanja potrebnih za dobivanje ovlaštenja za obavljanje
poslova zastupanja odnosno posredovanja u osiguranju obuhvaća:
1. Ekonomika osiguranja, S. Andrijašević – V. Petranović, Izdavač Alfa, Zagreb,
1999.,
2. Zakon o osiguranju, »Narodne novine«, broj 151/2005,
3. Zakon o obveznim osiguranjima u prometu, »Narodne novine«, broj 151/2005,
4. Zakon o obveznim odnosima, »Narodne novine«, broj 35/2005 (Ugovor o
osiguranju – Odsjek 27. i šteta – čl. 1045. – 1046.),
5. Zakon o trgovačkim društvima, »Narodne novine«, broj 111/93, 34/99, 118/03 (čl.
1. – 36., čl. 41. – 58., čl. 159. – 175., čl. 385. – 421. i čl. 473.),
6. Kodeks poslovne osigurateljne i reosigurateljne etike, Udruženje
osiguratelja, Hrvatska gospodarska komora.

Klasa: 011-01/06-01/19
Urbroj: 326-01/06-1
Zagreb, 25. svibnja 2006.

Predsjednik Uprave
**Ante Samodol**, v. r.

Ostalo, NN 62/2006-1512
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)